Dilecto nobis adque amabile seniore nostro, nomine Warnafredo, prepositum, nos quidem, in Dei nomen, Wandaltrut et infantis meis is nominibus Wandalmarus et Altrut. Dum ita est nos amor et caritas et bona volencia vestra que circa vos abemus; propterea donamus vobis aliquit ex rebus nostris: hoc est unus campus juris nostri, qui est in pago Vienense, in agro Trecianense, in loco ubi nominantur Cotcio; qui terminat ipse campus de uno latus et uno fronte terra ipsi Warnefredi, de alio latus terra Dominico; et abet in longo, de uno latus perticas agripinales XVIII, de alio latus perticas agripinales XVI, per ambis frontis perticas IIII. Infra istas fines et terminaciones vel perticaciones, una cum omne suprapositum et solum terre vel exivo sub integro vobis cedimus atque donamus perpetualiter ad possidendum, ad abendi, vendendi, donandi, perdonandi, seut licead vobis comutandi, vel quiquit exinde facere volueritis vos vel eredes vestri, liberam adque firmissimam in omnibus, et in Dei nomen, abeatis potestatem; et si quis contra hanc donacione ista, ipsi nos aut ullus omo aut ullus de eredibus nostris venire dicere et inquietare presumserit, nihil vendicet quot repetit, set inferat vobis tantum et alium tantum quantum ipse idem ipse campus eo tempore melioratus valuerit; et ec presens omnis donacio ista in vos facta omnique tempore suam obtineat firmitatem, cum stipulacione subnixa. S. Wandaltrut, S. Wandalmaro, S. Altrut, qui donacione ista fieri et firmare in presentem rogaverunt. S. Benedicto, S. Selraut, S. Gotalfredo, S. Ermenart, S. Bone Omine, testibus. Actum Viénna civitate publice. Ego, in Dei nomen, Ayroardus rogatus donacione ista scripsi, datavi die veneris, in mense madio, in anno VIIII post obitum Bosoni regis.